b'\n_START_ARTICLE_\nDwain Chambers\n_START_SECTION_\nBiografija\n_START_PARAGRAPH_\nDwain Chambers karjeros prad\xc5\xbeioje pasiek\xc4\x97 pasaulio jaunimo rekord\xc4\x85 100 m distancijoje. 1999 m. Pasaulio lengvosios atletikos \xc4\x8dempionate sportininkui pavyko i\xc5\xa1kovoti net du medalius: 100 m \xc4\xafveik\xc4\x99s per 9,97 sekundes peln\xc4\x97 bronzos medal\xc4\xaf ir kartu su \xc5\xa1alies komanda peln\xc4\x97 sidabro medal\xc4\xaf estafet\xc4\x97s rungtyje. 2000 m. vasaros olimpin\xc4\x97se \xc5\xbeaidyn\xc4\x97se \xc4\xafvyko Chambers debiutas olimpiadoje. Sportininkas 100 m distancij\xc4\x85 \xc4\xafveik\xc4\x97 per 10,08 sekundes ir liko ketvirtas, nusileisdamas b\xc4\x97gikams i\xc5\xa1 \xc5\xa0iaur\xc4\x97s Amerikos. 2002 m. sportininkas pasiek\xc4\x97 Europos rekord\xc4\x85, bet po met\xc5\xb3 rekordas buvo anuliuotas d\xc4\x97l teigiamo draud\xc5\xbeiamo preparato THG testo. Chambers peln\xc4\x97 dvej\xc5\xb3 met\xc5\xb3 draudim\xc4\x85 dalyvauti profesionaliame lengvosios atletikos sporte ir draudim\xc4\x85 dalyvauti olimpin\xc4\x97se \xc5\xbeaidyn\xc4\x97se visam gyvenimui. Taip pat visi jo pasiekimai nuo 2002 m. buvo anuliuoti. Sportininkas gr\xc4\xaf\xc5\xbeo 2006 m. ir 2006 m. Europos lengvosios atletikos \xc4\x8dempionate peln\xc4\x97 aukso medal\xc4\xaf estafet\xc4\x97s rungtyje. 2008 m. Pasaulio u\xc5\xbedar\xc5\xb3 patalp\xc5\xb3 lengvosios atletikos \xc4\x8dempionate 60 m distancijos b\xc4\x97gime peln\xc4\x97 sidabro medal\xc4\xaf, o 2010 m. Pasaulio u\xc5\xbedar\xc5\xb3 patalp\xc5\xb3 lengvosios atletikos \xc4\x8dempionate i\xc5\xa1kovojo aukso medal\xc4\xaf. 2009 m. sportininkas pasiek\xc4\x97 Europos rekord\xc4\x85 60 m b\xc4\x97gime u\xc5\xbedarose patalpose. Nuo 2008 m. sportininkas taip pat band\xc4\x97 patekti \xc4\xaf profesionali\xc4\x85 regbio lyg\xc4\x85. Po gr\xc4\xaf\xc5\xbeimo sportininkas i\xc5\xa1leido autobiografin\xc4\x99 knyg\xc4\x85 \xe2\x80\x9eRace Against Me\xe2\x80\x9c.'